section_heading: Velikaška obitelj do stjecanja carske krune
paragraph_text: Paleolozi su bili dijelom maloazijskog vojnog plemstva.Opća i nacionalna enciklopedija u 20 svezaka, str. 212. Prvi poznati pripadnik te velikaške obitelji bio je Nikefor, vojskovođa cara Mihaela VII. (1071. – 1078.). Uspon obitelji Paleolog počeo je za vladavine Komnena, kada su članovi obitelji počeli stjecati visoke vojne funkcije i povezali se ženidbenim vezama s najistaknutijim bizantskim obiteljima. Tako je Aleksije Paleolog oženio Irenu, kći cara Aleksija III. Angela (1195. – 1203.), dok je njegov sin Andronik oženio unuku bizantskog cara Andronika I. Komnena (1183. – 1185.), a car Teodor I. Laskaris povjerio mu je vojno ustrojavanje Nicejskog Carstva. Nakon Četvrtog križarskog rata i zauzeća Carigrada 1204. godine, Andronik je pronašao utočište na dvoru nicejskog cara Ivana III. Duke (1222. – 1254.), koji mu je također povjerio važne civilne i vojne dužnosti.<ref name="Povijest, sv. VI, str. 116">Povijest, sv. VI, str. 116. Andronikov sin Mihael bio je namjesnik u Melniku i Seru. Nakon smrti nicejskog cara Teodora II. Laskarisa 1258. godine, Mihael se nametnuo kao regent njegovog maloljetnog sina Ivana IV., da bi se 1258. godine okrunio za cara.